 అతన్ని ఎవరూ గమనించలేదు. అందరూ నిద్రలో వున్నారు.

 రైలు కూత వేసింది.

 అతడు కళ్ళు రుద్దుకున్నాడు.

 కిటికీలోంచి బైటకు చూశాడు.

 అతడి చూపు నీటిమీద నుంచి ఎండిపోయిన చెరకు తోటమీద పడింది. 

 వెన్నెల్లో ఎండిన చెరకు పిప్పి తెల్లగా మెరుస్తూంది.

 రైలు కదిలింది. 

 కొంచెం దూరం వెళ్ళేక దూరంగా మంట కనపడి, తలను మరింత వంచి చూసేడు. 

 చెరకు తోట దగ్గర పెద్ద మంట.

 రైలు వేగం పుంజుకున్న కొద్దీ ఆ మంట దూరం అయిపోయింది. అతడు దాన్నే చూస్తూ వుండిపోయాడు. ఎండిన చెరుకుని మంట బెడ్తారని అతడికి తెలుసు. అతడికి తెలియనిదల్లా ఆ మంట తను కన్ను నులుముకోవటం వల్ల వచ్చిందనే -

 అతడు ఆ మంటనే చూస్తూ రెండు నిమిషాల పాటు వుండిపోవడం మంచిది అయింది. అతడేగాని తలతిప్పి కంపార్ట్మెంట్ లోకి చూసి వుంటే అందులో వున్న వాళ్ళందరూ మసి అయి వుండేవారు. 

 అరుత్యుంద ద్వారా.

   *********

 ఆ మహాపట్టణాన్ని చూసి అతడికి క్షణం ఏం చెయ్యాలో తోచలేదు. అందులోనూ అతడు రైలు దిగేసరికి తొమ్మిదిన్నరయింది. ఆఫీసులకి వెళ్ళే జనంతోనూ రిక్షా వాళ్ళతోనూ అంతా హడావుడిగా వుంది.
 
 అతడు ఏదైనా ఊర్లో దిగగానే చేసే మొదటి పని స్త్రీల కళాశాలలు ఎన్ని వున్నాయి అని వాకబు చేయటం, అయితే ఆ నగరంలో అది అంత సులభంగా దొరకలేదు. కొంచెం కష్టపడవలసి వచ్చింది.

 స్నానం భోజనం వీటికి అంత ప్రాముఖ్యత లేదు. పట్టుకోవాలి- ఎలాగైనా ఆ తులసి మరణించే లోపులో పట్టుకోవాలి. అదే ధ్యేయం.

 మళ్లీ మామూలు తతంగమే. అయితే ఈ సారి గేటు దగ్గర గూర్ఖా లేడు. యూనివర్శిటీ క్యాంపస్ లో అది కో ఎడ్యుకేషన్ కాలేజీ అందువల్ల దార్కా సరాసరి లోపలికి వెళ్ళిపోగలిగేడు. కాలేజీ అంతా నిర్మానుష్యంగా వుంది. అతడు ఆఫీసు రూములోకి ప్రవేశించాడు. ఇద్దరు ముగ్గురు క్లర్కులు పని చేసుకుంటున్నారు. ఒక క్లర్కు ముందు నలుగురు అయిదుగురు అమ్మాయిలు మార్కుల మెమొరాండంలు కోసం గుమికూడి వున్నారు.

 దార్కా గుమ్మం దగ్గరే నిలబడి చుట్టూ చూసేడు. మొదట్లో అతడికి భయంగాను జంకుగాను వుండేది. ఆ తరువాత తరువాత అలవాటై పోయింది. ఎవరిని ఎలా "టాకిల్" చేయాలో తెలుసు అతడికి.

 "ఇదిగో" అన్నాడు ఒక ఫ్యూను దుస్తుల్లో వున్న వ్యక్తిని చూసి.

 "నాకో సాయం చేయాలి చేస్తారా?" ఇలా అంటున్నప్పుడు ఒక పది రూపాయల నోటుని కింద జేబులోంచి తీసి పై జేబులోకి మార్చుకున్నాడు.

 అతడు అది గమనించకుండా "ఏం సాయం" అని అడిగాడు. 

 "నాకు అటెండెన్స్ రిజిష్టర్ కావాలి. ఒక అమ్మాయిని ఆమెకు తెలియకుండానే చూడాలి" అని రహస్యంగా చెప్పాడు.

 "ఎందుకు చూడడం" అతడూ రహస్యంగానే అడిగేడు.

 వీడికి, ఈ మాత్రం లోకజ్ఞానం కూడా లేదేమని తనలో తను విసుక్కొని "పెళ్ళి చూపులకి ముందు ఒకసారి చూద్దామని" అన్నాడు. పెళ్ళిచూపులు అనే మాట వినపడి, అమ్మాయిలు ఓరగా అతడివైపు చూసేరు.

 "పెళ్ళి చూపులకి ముందా?" అని గెడ్డం గోక్కుని, ఐడియా బాగానే వుంది కానబ్బాయ్ - నేనిక్కడ ఫ్యూన్ ని కాదు. 


పాఠాలు చెప్పేవాణ్ని. నా పేరు పండిత్ ప్రొఫెసర్ పండిత్" అన్నాడు.

 దార్కా దెబ్బతిన్నట్టూ ఆయనవైపు చూసి "సారీ" అన్నాడు. ఈ లోపులో అమ్మాయిలు వాళ్ళని చుట్టుముట్టేరు. ఇద్దరమ్మాయిలు జీన్స్ లో వున్నారు. ఒకమ్మాయి గులాబిరంగు చీర కట్టుకుంది. యింకో అమ్మాయి పంజాబీ డ్రెస్ లో వుంది. వాళ్ళని చూడలేదు దార్కా. 

 "ఎవరీ ప్రవరాఖ్యుడు" అందో అమ్మాయి.

 "ష్ -ఊరుకో" అని మందలించి, "ఏంకావాలి మీకు?" అని అడిగింది గులాబీరంగు చీరె కట్టుకున్న అమ్మాయి. 
 దార్కా కి ఏం జవాబు చెప్పాలో తెలియలేదు. అతడు అంతకు ముందెన్నడూ ఇలా అమ్మాయిల్తో మాట్లాడిన వాడు కాడు. అందులో వీళ్ళు తనని ఏడిపించడానికి కంకణం కట్టుకున్న వాళ్ళలా వున్నారు. అతడు తడబడి "ఏం లేదు , ఏం లేదు" అని అక్కడినుండి వెళ్ళిపోవడానికి ఉద్యుక్తుడయ్యాడు. 

 పంజాబీ డ్రెస్ వేసుకున్న అమ్మాయి "ఆ అమ్మాయి పేరు చెప్పండి గల్లీ గల్లీ వెతికి పట్టుకుంటాము" అంది తాము అంతా విన్నట్టు సూచిస్తూ. 
 atanni evaruu gamaninchaledu. andaruu nidralo vunnaru.

 railu kootha vesindi.

 atadu kallu ruddukunnadu.

 kitikeeloonchi baitaku chushadu.

 atadi chuupu neetimeeda nunchi endipoyina cheraku thotameeda padindi. 

 vennello endina cheraku pippi tellagaa merustuundi.

 railu kadilindi. 

 konchem dooram velleka dooramgaa manta kanapadi, talanu marinta vanchi chusedu. 

 cheraku thota daggara pedda manta.

 railu vegam punjukunna koddi aa manta dooram ayipoyindi. atadu daanne chustuu vundipoyaadu. endina cherukuni manta bedtarani atadiki telusu. atadiki teliyanidalla aa manta tanu kannu nulumukovatam valla vachindane -

 atadu aa mantane chustuu rendu nimishaala paatu vundipovadam manchidi ayindi. atadegaani talatippi compartment loki chusi vunte andulo vunna vaallandaruu masi ayi vundevaaru. 

 arutyunda dwara.

   *********

 aa mahaapattanaanni chusi atadiki kshanam yem cheyyaalo thochaledu. anduloonuu atadu railu digesariki tommidinnarayindi. aafiisulaki velle janamtoonuu riksha vaallatoonuu antaa hadavudiga vundi.
 
 atadu edaina oorlo digagaane chese modati pani streela kalaasaalalu enni vunnayi ani vaakabu cheyatam, ayithe aa nagaramlo adhi anta sulabhamgaa dorakaledu. konchem kashtapadavalasi vachindi.

 snaanam bhojanam veetiki anta praamukhyata ledu. pattukovali- elagaina aa tulasi maraninche lopulo pattukovali. adhe dhyeyam.

 malli maamuulu tatangame. ayithe ee saari getu daggara goorkha ledu. university campus loo adhi koo education callagy anduvalla darka sarasari lopaliki vellipogaligedu. callagy antaa nirmaanushyamgaa vundi. atadu aafiisu roomuloki pravesinchaadu. iddaru mugguru klarkulu pani chesukuntunnaru. oka klarku mundu naluguru ayiduguru ammayilu maarkula memorandamlu kosam gumikudi vunnaru.

 darka gummam daggare nilabadi chuttu chusedu. modatlo atadiki bhayamgaanu jankugaanu vundedi. aa taruvaata taruvaata alavatai poyindi. evarini ela "tackil" cheyalo telusu atadiki.

 "idigo" annadu oka fyoonu dustullo vunna vyaktini chusi.

 "nako saayam cheyali chestara?" ilaa antunnappudu oka padi roopaayala notuni kinda jebulonchi teesi pai jebuloki maarchukunnaadu.

 atadu adhi gamaninchakunda "yem saayam" ani adigaadu. 

 "naaku attendens resishter kavali. oka ammayini aameku teliyakundaane chudali" ani rahasyamgaa cheppaadu.

 "enduku chudadam" ataduu rahasyamgaane adigedu.

 veediki, ee maatram lokagnaanam kuudaa ledemani tanalo tanu visukkoni "pelli chuupulaki mundu okasari chuddamani" annadu. pellichoopulu ane maata vinapadi, ammayilu oragaa atadivaipu chuseru.

 "pelli chuupulaki munda?" ani geddam gokkuni, idia bagane vundi kanabbay - nenikkada fune ni kaadu. 


paataalu cheppevaanni. naa paeru pandit professor pandit" annadu.

 darka debbatinnattu aayanavaipu chusi "saarii" annadu. ee lopulo ammayilu vaallani chuttumutteru. iddarammaayilu jeens loo vunnaru. okammai gulabirangu cheera kattukundi. yinko ammai panjabi dress loo vundi. vaallani chudaledu darka. 

 "everi pravaraakhyudu" ando ammai.

 "shya -ooruko" ani mandalinchi, "enkavali meeku?" ani adigindi gulabirangu cheere kattukunna ammai. 
 darka ki yem jawabu cheppalo teliyaledu. atadu antaku mundennaduu ilaa ammayiltho matladina vaadu kaadu. andulo veellu tanani edipinchadaaniki kankanam kattukunna vaallalaa vunnaru. atadu tadabadi "yem ledu , yem ledu" ani akkadinundi vellipovadaaniki udyuktudayyaadu. 

 panjabi dress vesukunna ammai "aa ammai paeru cheppandi galli galli vetiki pattukuntaamu" andi taamu antaa vinnattu suuchistuu. 